=== Rejser ===
Stevns var på flere studierejser til Frankrig og Italien, hvor han bl.a. malede landskaber. I 1922 var han i [[Cagnes-sur-Mer]], hvor han arbejdede side om side med [[Axel Salto]], [[Karl Larsen]]{{hvem?|dato=2016}}, [[Svend Johansen (maler)|Svend Johansen]] og [[Vilhelm Lundstrøm]]. Det stærke sydeuropæiske lys fascinerede Stevns. Som inderligt troende [[grundtvigianer]] opfattede han lyset som selve Guds tilstedeværelse i verden. Han malede mange religiøse billeder i sin karakteristiske [[Modernisme|modernistiske stil]], fx værket ''Kristus og Zakæus'' fra [[1913]], der kan opleves på [[Randers Kunstmuseum]] samt altertavlen ''Kristus og Nikodemus'' fra 1918, der blev udført til [[Vrensted Kirke]] ved [[Hjørring]]. Stevns var også på flere rundrejser i Danmark i forbindelse med bestillingsopgaver fra kirker og kulturinstitutioner.
Kunst Historie Maleri